section_heading: Recenzije
paragraph_text: William York, glazbeni kritičar sa stranice AllMusic, dodijelio je albumu četiri i pol od pet zvjezdica te je izjavio: "Došavši nakon elektroničkih/industrijalnih eksperimenata i kraćih, više pop pjesama albuma 34.788%... Complete, The Light at the End of the World označava povratak epskom doom/death metal stilu ranijih dana My Dying Bridea. Nezamjenjivo turobno pjevušenje pjevača Aarona Stainthorpea još uvijek je u središtu stvari, ali, po prvi put od albuma Turn Loose the Swans, počeo je izmjenjivati taj glas s režanjem u stilu death/black metala, koje doista može zvučati prilično zastrašujuće. Violinistički i klaviristički ukrasi ranijih dana grupe nisu prisutni, dok se klavijature koriste umjereno (i ukusno), puštajući da se ističu gitare. Zbog toga se ovaj album čini ogoljenijim od ostatka rada skupine. Pjesme su uglavnom spore i dugačke -- tri od njih traju dulje od deset minuta -- ali nježno teku dok se kreću od jednog dijela ili rifa prema drugom, rijetko pauzirajući. Među istaknutijim se skladbama nalaze uzvišena naslovna pjesma, ali i uvodna skladba "She Is the Dark", koja odlično povezuje žešće death metal rifove sa sporijim, atmosferičnijim dijelovima. My Dying Bride nikad nije bio najlakši sastav za slušanje jer je njegova glazba toliko neumorno gorka i deprimirajuća, ali je u svakom slučaju ovo vrlo snažan album koji bi slušatelji koji su mislili da su najbolji dani grupe prošli trebali smatrati "povratničkim"."<ref> My Dying Bride - The Light at the End of the World na allmusic.com Pristupljeno 25. prosinca 2017.